CELEX: 52008PC0195
Language: sk
Date: 2008-04-17
Title: Návrh smernica európskeho Parlamentu a Rady, ktorou sa menia a dopĺňajú smernice Rady 78/660/EHS a 83/349/EHS, pokiaľ ide o určité požiadavky na zverejnenie pre stredné podniky a povinnosť zostavovať konsolidovanú účtovnú závierku {SEC(2008) 466} {SEC(2008) 467}

Dôležité právne oznámenie

|

52008PC0195

	[pic] | KOMISIA EURÓPSKYCH SPOLOČENSTIEV |Brusel, 17.4.2008KOM(2008) 195 v konečnom znení2008/0084 (COD)NávrhSMERNICA EURÓPSKEHO PARLAMENTU A RADY,ktorou sa menia a dopĺňajú smernice Rady 78/660/EHS a 83/349/EHS, pokiaľ ide o určité požiadavky na zverejnenie pre stredné podniky a povinnosť zostavovať konsolidovanú účtovnú závierku(predložený Komisiou){SEC(2008) 466}{SEC(2008) 467}DÔVODOVÁ SPRÁVA1. Kontext návrhu1.1. Ciele návrhuCieľom zmeny a doplnenia smernice 78/660/EHS (štvrtá smernica o práve obchodných spoločností)[1] je zjednodušiť účtovné vykazovanie pre malé a stredné podniky (ďalej len „MSP“)[2] a v krátkodobej perspektíve zbaviť MSP záťaže spojenej s účtovným vykazovaním. Zmeny by mali viesť k zníženej administratívnej záťaži bez toho, aby došlo k strate dôležitých informácií.Cieľom zmeny a doplnenia smernice 83/349/EHS (siedma smernica o práve obchodných spoločností)[3] je objasniť vzájomný vzťah medzi pravidlami konsolidácie v tejto smernici a v medzinárodných štandardoch pre finančné vykazovanie (ďalej len „IFRS“).1.2. Všeobecný kontextEurópska rada na svojom zasadnutí 8. a 9. marca 2007 zdôraznila, že znižovanie administratívnej záťaže je dôležité pre stimuláciu európskeho hospodárstva, najmä vzhľadom na potenciálne výhody, ktoré to môže priniesť malým a stredným podnikom (MSP). Zdôraznila, že na zníženie administratívnej záťaže v rámci EÚ je nevyhnutné intenzívne spoločné úsilie Európskej únie a členských štátov[4]. Európska rada na svojom zasadnutí v marci 2008 vyzvala Komisiu, aby stanovila nové „zrýchlené“ legislatívne návrhy na účely zníženia administratívnej záťaže[5]. Účtovníctvo a vykonávanie auditu boli označené ako kľúčové oblasti, pokiaľ ide o zníženie administratívnej záťaže pre európske podniky[6]. Pod smernicami o účtovníctve sa v tejto súvislosti rozumejú smernice 78/660/EHS a 83/349/EHS.Navrhovaná zmena a doplnenie tvorí súčasť druhého zrýchleného balíka na zníženie administratívnej záťaže[7], ktorý zahŕňa legislatívne opatrenia v oblasti práva obchodných spoločností, účtovníctva a vykonávania auditu, ktoré sa zameriavajú na zjednodušenie podnikateľského prostredia pre európske podniky; predstavuje cielené a obmedzené zmeny, ktoré by v krátkodobej perspektíve mali viesť k zjednodušeniu. Na malé a stredné podniky sa často vzťahujú rovnaké pravidlá ako na väčšie podniky, avšak ich osobitné účtovné potreby sa zriedkakedy vyhodnocovali a rozsiahle pravidlá vykazovania vedú k záťaži v podobe nákladov a môžu brániť efektívnemu využívaniu kapitálu na produktívne účely.Štvrtá smernica o práve obchodných spoločností bola prijatá v roku 1978 s cieľom vytvoriť harmonizovaný súbor požiadaviek na externé vykazovanie platný pre všetky spoločnosti s ručením obmedzeným v EÚ. V roku 1983 bola prijatá siedma smernica o práve obchodných spoločností a doplnila spoločný súbor požiadaviek na konsolidované účtovné závierky. Za ostatných 25 rokov sa smernice o účtovníctve menili a dopĺňali niekoľkokrát. Od prijatia nariadenia (ES) č. 1606/2002 o uplatňovaní medzinárodných účtovných noriem (nariadenie o IAS)[8] musia kótované spoločnosti (a podniky s kótovanými dlhopismi) predkladať účtovné závierky zostavené podľa IFRS a v dôsledku toho sú oslobodené od väčšiny požiadaviek obsiahnutých v štvrtej a siedmej smernici. Tieto smernice však ešte vždy tvoria základ účtovníctva v EÚ pre MSP.Uplatňovanie nariadenia o IAS tiež zdôraznilo hranicu medzi smernicami a IFRS. V smernici 83/349/EHS sa vyžaduje, aby materská spoločnosť vypracovávala konsolidované účtovné závierky, aj keď jediná dcérska spoločnosť alebo všetky dcérske spoločnosti ako celok nie sú významné. V dôsledku toho sú tieto podniky zahrnuté do rozsahu pôsobnosti nariadenia o IAS, a preto musia vypracovávať svoje konsolidované účtovné závierky v súlade s IFRS. Tento dôsledok konkrétneho článku v smernici 83/349/EHS sa považuje za nadbytočný, ak má mať materská spoločnosť len dcérske spoločnosti, ktoré nie sú významné. Takéto prípady by sa mali preskúmať a mali by sa nájsť účinné riešenia.Európsky parlament taktiež nabáda „Komisiu, aby pokračovala vo svojich činnostiach v záujme zjednodušovania práva spoločností, účtovníctva a vykonávania auditu…, najmä štvrtej a siedmej smernice o práve obchodných spoločností“[9].2. Výsledky konzultácií so zainteresovanými stranami a hodnotenie vplyvu2.1. Konzultácie so zainteresovanými stranami2.1.1. Návrhy na zjednodušenie týkajúce sa štvrtej smernice o práve obchodných spoločnostíÚtvary Komisie uskutočnili prieskum s cieľom určiť potenciálne najzaťažujúcejšie požiadavky smerníc o účtovníctve[10]. Z počiatočných zistení vyplynulo, že by sa mohlo uskutočniť niekoľko zmien a doplnení na ich zjednodušenie.O týchto počiatočných predstavách a odporúčaniach sa diskutovalo s členskými štátmi v Regulačnom výbore pre účtovníctvo (ARC) na niekoľkých zasadnutiach od decembra 2006. Na základe týchto diskusií Komisia v júli 2007 uverejnila oznámenie[11], v ktorom uviedla potenciálne zmeny a doplnenia/zmeny smerníc o účtovníctve. Osobitná pozornosť sa venovala ďalšiemu zmierneniu požiadaviek v oblasti vykazovania malými a strednými podnikmi. Útvary Komisie určili možnosti politiky, ktoré by sa mali posúdiť, a po uskutočnení verejných konzultácií vybrali z týchto možností na účely legislatívnej akcie tieto legislatívne opatrenia.Zrušenie požiadavky na zverejnenie zriaďovacích výdavkovJasná väčšina odpovedajúcich na oznámenie Komisie návrh podporila. Malý počet odpovedajúcich tvrdil, že príslušné špecifické zverejnenie im poskytlo užitočné informácie.Zrušenie požiadavky na zverejnenie členenia obratu podľa kategórie činností a podľa geografického umiestnenia trhov pre MSPTento návrh podporili takmer tri štvrtiny tých, ktorí odpovedali na oznámenie Komisie, zatiaľ čo štvrtina bola proti. Niektorí predkladatelia pripomienok považovali návrh za užitočný pre MSP, avšak nie pre iné podniky, ktoré patria do rozsahu pôsobnosti štvrtej smernice o práve obchodných spoločností.2.1.2. Vzájomný vzťah medzi pravidlami konsolidácie v siedmej smernici o práve obchodných spoločností a v medzinárodných štandardoch pre finančné vykazovanieZ rôznych diskusií s členskými štátmi a zúčastnenými stranami vyplynulo, že vzťah medzi nariadením o IAS a siedmou smernicou o práve obchodných spoločností nie je jasný v prípadoch, v ktorých materská spoločnosť nemá významné dcérske spoločnosti. Útvary Komisie na základe diskusie s členskými štátmi zahrnuli túto otázku do uvedeného oznámenia, pretože súvisí so zjednodušením, a navrhli objasnenie situácie prostredníctvom zmeny a doplnenia siedmej smernice o práve obchodných spoločností.Odpovedajúci rozhodne podporili takýto návrh a podniky jednomyseľne vyjadrili súhlasný postoj. Predkladatelia pripomienok považovali navrhovanú zmenu za podstatné zjednodušenie.2.2. Hodnotenie vplyvu2.2.1. Zrušenie požiadavky na zverejnenie zriaďovacích výdavkovVšetky členské štáty s výnimkou Dánska, Švédska a Spojeného kráľovstva umožňujú, aby sa zriaďovacie výdavky kapitalizovali a vyžadujú zverejňovanie takých výdavkov[12]. Podniky, ktoré patria do rozsahu pôsobnosti článku 11 (vymedzujúceho pojem malé podniky) štvrtej smernice o práve obchodných spoločností, už môžu byť vyňaté z tejto požiadavky na zverejnenie podľa článku 44 ods. 2 tej istej smernice. Táto výnimka sa široko uplatňuje a iba Španielsko vyžaduje od malých podnikov, aby túto informáciu zverejnili ako samostatnú položku. Niektoré členské štáty však vyžadujú, aby sa tieto výdavky uvádzali ako nehmotný investičný majetok. Účinok navrhovanej zmeny preto ovplyvní najmä stredné podniky. Podľa štúdie vypracovanej spoločnosťou Ramboll Management je v EÚ približne 240 000 stredných podnikov[13].Zmena povedie k zníženiu záťaže podnikov spojenej s vykazovaním. Používatelia účtovných závierok nepocítia významnú stratu informácií. Informácie o zriaďovacích výdavkoch sa nemôžu považovať za veľmi dôležité pre užívateľov. Z návrhu budú mať úžitok tak zostavovatelia účtovných závierok, ako aj používatelia. Ostatné zainteresované strany to v zásade neovplyvní.2.2.2. Zrušenie požiadavky na zverejnenie členenia obratu podľa kategórie činností a podľa geografického umiestnenia trhov pre MSPVšetky členské štáty vyžadujú zverejnenie členenia obratu podľa kategórie činností a podľa geografického umiestnenia trhov[14]. Všetky členské štáty využívajú možnosť, ktorú poskytuje článok 44 ods. 2 štvrtej smernice o práve obchodných spoločností, a to vyňatie podnikov patriacich do rozsahu pôsobnosti článku 11 (malých podnikov) z tejto požiadavky. Účinok navrhovanej zmeny preto ovplyvní stredné podniky. Útvary Komisie usudzujú, že členské štáty využijú navrhovanú zmenu napriek skutočnosti, že minimálny legislatívny charakter smernice by im umožňoval vyžadovať viac informácií.Zrušenie tejto požiadavky umožní podnikom, aby svoje interné vykazovanie usporiadali skôr podľa potrieb riadenia ako podľa požiadaviek účtovného vykazovania. Zmena povedie k zníženiu záťaže podnikov spojenej s vykazovaním. Používatelia účtovných závierok nepocítia významnú stratu informácií. Používatelia účtovných závierok MSP a iných podnikov, ktoré patria do rozsahu pôsobnosti smernice, zvlášť nevyžadujú tento druh informácií. Mohli by sa tiež zverejniť určité informácie, ktoré sa v prípade podnikov s jedným predmetom podnikania považujú za dôverné. Z návrhu budú mať úžitok tak zostavovatelia účtovných závierok, ako aj používatelia. Niektoré zainteresované strany, ktoré majú osobitný záujem o tieto informácie, to môže ovplyvniť, avšak tento vplyv sa považuje za obmedzený.2.2.3. Zmena a doplnenie siedmej smernice o práve obchodných spoločností s cieľom objasniť vzťah medzi jej pravidlami konsolidácie a pravidlami Medzinárodných štandardov pre finančné vykazovanieTento problém sa zdá byť veľmi špecifický a sústreďuje sa na niektoré väčšie členské štáty. Menšie členské štáty sa zdajú byť menej ovplyvnené hlavne v dôsledku menšieho počtu kótovaných skupín. Okrem toho, niektoré členské štáty ešte nepožadujú vypracovanie takýchto účtovných závierok, ale môžu sa k tomu uchýliť po objasnení predloženom v diskusiách, ktoré sa viedli v Regulačnom výbore pre účtovníctvo počas roku 2007. Zdá sa, že hlavne v Spojenom kráľovstve a vo Francúzsku sa vyskytlo niekoľko prípadov, v ktorých vypracovanie takých účtovných závierok spôsobuje problémy[15].Vypracovanie týchto účtovných závierok znamená značné náklady bez príslušných výhod pre podnik. Tieto účtovné závierky sa taktiež musia podrobiť auditu, ktorý znamená dodatočné veľké náklady. Za normálnych okolností nedochádza k strate informácií, pretože tieto konsolidované účtovné závierky sú prakticky totožné s individuálnymi účtovnými závierkami. Môže sa však vyskytnúť zopár individuálnych prípadov, v ktorých by mohlo dôjsť k určitej strate informácií. Útvary Komisie nepovažujú túto stratu informácií za významnú. Táto zmena bude prínosná pre materské spoločnosti, ktoré majú nevýznamné dcérske spoločnosti a musia vypracovávať konsolidované účtovné závierky.2.3. Monitorovanie a hodnotenieTento návrh by sa mal posudzovať v spojení s inými opatreniami na zjednodušenie a ich vplyv sa bude vyhodnocovať spoločne. Tento návrh predstavuje len prvú časť zjednodušenia v oblasti účtovníctva. Účinnosť navrhovaných opatrení by sa mala sledovať v budúcich fázach procesu zjednodušovania a v prípade potreby sa môžu v nadchádzajúcej revízii odporučiť ďalšie zmeny.3. Právne prvky návrhu3.1. Právny základČlánok 44 ods. 1 Zmluvy o založení Európskeho spoločenstva[16].3.2. Zásada subsidiarity a proporcionalityTento návrh nepatrí do výlučnej právomoci Spoločenstva. Na účely vyriešenia týchto problémov je potrebná akcia na úrovni EÚ, pretože povinnosti znamenajúce administratívnu záťaž vyplývajú zo smerníc EÚ. Cieľom akcie je znížiť administratívnu záťaž zjednodušením účtovného vykazovania pre MSP v krátkodobej perspektíve, objasniť vzájomný vzťah medzi pravidlami konsolidácie v smernici 83/349/EHS a IFRS bez straty závažných informácií.Návrh je v súlade s prístupom Spoločenstva k regulácii účtovníctva v EÚ, ktorý je založený na zásadách. Smernice o účtovníctve okrem toho predstavujú „minimálnu harmonizáciu“[17]. Tým sa zabezpečuje proporcionalita a orgánom a hospodárskym subjektom sa ponecháva pružnosť, pokiaľ ide o to, ako splniť ciele a súčasne znížiť ich finančnú a administratívnu záťaž na minimum. V ideálnom prípade sa mohla uskutočniť analýza vnútroštátnych predpisov a mohli by sa odporúčať aj ďalšie opatrenia na zjednodušenie na vnútroštátnej úrovni.Cieľ možno dosiahnuť len prostredníctvom úpravy príslušných pravidiel EÚ; akcia na úrovni EÚ je preto odôvodnená. Navrhované úpravy sa obmedzujú na to, čo je nevyhnutné na odstránenie zbytočnej administratívnej záťaže v dotknutých oblastiach a sú úmerné tomuto cieľu.3.3. Výber nástrojaNavrhovaným nástrojom sa menia a dopĺňajú existujúce smernice, a preto je týmto nástrojom smernica.4. Vysvetlenie návrhu4.1.1. Zrušenie požiadavky na zverejnenie zriaďovacích výdavkovZriaďovacie výdavky sú rôzne druhy nákladov, ktoré súvisia s vytvorením spoločnosti. Sú to napríklad registračné poplatky alebo výdavky na právnu pomoc. Tieto výdavky sa za určitých okolností môžu viesť v súvahe ako aktívum. Ak je tomu tak, v článku 34 ods. 2 štvrtej smernice o práve obchodných spoločností sa vyžaduje, aby sa obsah položky „zriaďovanie výdavky“ vysvetlil v poznámkach k účtovným závierkam. Malé podniky môžu byť oslobodené od tejto požiadavky na zverejnenie v súlade s článkom 44 ods. 2 tej istej smernice.Komisia navrhuje rozšíriť rozsah pôsobnosti týchto výnimiek, aby sa vzťahovali aj na stredné podniky. Komisia preto navrhuje, aby sa do článku 44 ods. 2 štvrtej smernice o práve obchodných spoločností doplnili stredné podniky so zreteľom na článok 44. ods. 2 uvedenej smernice a aby sa tak rozšírili možnosti členských štátov oslobodiť tieto podniky od povinnosti, ktorú ukladá článok 34 ods. 2.4.1.2. Zrušenie požiadavky na zverejnenie členenia obratu podľa kategórie činností a podľa geografického umiestnenia trhov pre MSPVo štvrtej smernici o práve obchodných spoločností sa vyžaduje členenie obratu podľa kategórie činností a podľa geografického umiestnenia trhov. Táto požiadavka sa vzťahuje na všetky podniky, ale malé podniky možno vyňať v súlade s článkom 44 ods. 2 tej istej smernice.Komisia navrhuje rozšírenie rozsahu pôsobnosti týchto výnimiek, aby sa vzťahovali aj na stredné podniky. Komisia preto navrhuje, aby sa do článku 44 ods. 1 štvrtej smernice o práve obchodných spoločností doplnili stredné podniky so zreteľom na článok 43 ods. 1 bod 8 uvedenej smernice a aby sa tak rozšírili možnosti členských štátov oslobodiť tieto podniky od povinnosti, ktorú ukladá článok 43 ods. 1 bod 8.4.1.3. Zmena a doplnenie siedmej smernice o práve obchodných spoločností s cieľom objasniť vzťah medzi jej pravidlami konsolidácie a pravidlami Medzinárodných štandardov pre finančné vykazovanieVzťah medzi nariadením o IAS a siedmou smernicou o práve obchodných spoločností nie je jasný v prípadoch, v ktorých materské spoločnosti nemajú významné dcérske spoločnosti. Problém spočíva v tom, či takáto materská spoločnosť patrí do rozsahu pôsobnosti nariadenia o IAS (a musí preto vypracovávať účtovné závierky podľa IFRS), alebo nie.Komisia považuje za nadbytočné vyžadovať vypracovávanie konsolidovaných účtovných závierok v situácii, ak má materská spoločnosť len nevýznamné dcérske spoločnosti. Je neodôvodnené vyžadovať oddelené účtovníctvo, keďže konsolidované účtovné závierky by boli v tomto prípade takmer totožné s individuálnymi účtovnými závierkami (ktoré povinne nepatria do režimu IFRS podľa nariadenia o IAS).Komisia preto navrhuje v článku 13 siedmej smernice o práve obchodných spoločností pridať nový odsek 2a, ktorý by oslobodil každý materský podnik, ktorý sa riadi vnútroštátnym právom, od povinnosti zostavovať konsolidované účtovné závierky a konsolidovanú výročnú správu, ak má tento materský podnik len dcérske podniky, ktoré sa považujú za nevýznamné (so zreteľom na ciele článku 16 ods. 3), či už jednotlivo, alebo ako celok.5. Vplyv na rozpočetNávrh nemá žiadny vplyv na rozpočet Spoločenstva.2008/0084 (COD)NávrhSMERNICA EURÓPSKEHO PARLAMENTU A RADY,ktorou sa menia a dopĺňajú smernice Rady 78/660/EHS a 83/349/EHS, pokiaľ ide o určité požiadavky na zverejnenie pre stredné podniky a povinnosť zostavovať konsolidovanú účtovnú závierku(Text s významom pre EHP)EURÓPSKY PARLAMENT A RADA EURÓPSKEJ ÚNIE,so zreteľom na Zmluvu o založení Európskeho spoločenstva, a najmä na jej článok 44 ods. 1,so zreteľom na návrh Komisie[18],so zreteľom na stanovisko Európskeho hospodárskeho a sociálneho výboru[19],konajúc v súlade s postupom stanoveným v článku 251 Zmluvy[20],keďže:(1) Európska rada vo svojich záveroch z 8. a 9. marca 2007 zdôraznila, že znižovanie administratívnej záťaže je dôležité pre pozdvihnutie európskeho hospodárstva, najmä vzhľadom na výhody, ktoré by to mohlo priniesť malým a stredným podnikom. Zdôraznila, že na zníženie administratívnej záťaže je potrebné intenzívne spoločné úsilie Európskej únie a členských štátov.(2) Účtovníctvo a audit boli označené za oblasti, v ktorých treba znížiť administratívnu záťaž podnikov v rámci Spoločenstva.(3) V oznámení Komisie z 10. júla 2007[21] o zjednodušení podnikateľského prostredia pre spoločnosti v oblasti práva spoločností, účtovníctva a auditu sa stanovujú potrebné zmeny a doplnenia štvrtej smernice Rady 78/660/EHS z 25. júla 1978 o ročnej účtovnej závierke niektorých typov spoločností, vychádzajúcej z článku 54 ods. 3 písm. g) Zmluvy[22] a siedmej smernice Rady 83/349/EHS z 13. júna 1983 o konsolidovaných účtovných závierkach, vychádzajúcej z článku 54 ods. 3 písm. g) Zmluvy[23]. Osobitná pozornosť sa venovala hľadaniu ďalších možností zmiernenia požiadaviek na vykazovanie malými a strednými podnikmi.(4) V minulosti sa uskutočnilo niekoľko zmien s cieľom umožniť spoločnostiam patriacim do rozsahu pôsobnosti smerníc 78/660/EHS a 83/349/EHS používať metódy účtovníctva v súlade s medzinárodnými štandardmi pre finančné vykazovanie (ďalej len „IFRS“). Podľa nariadenia Európskeho parlamentu a Rady (ES) č. 1606/2002 z 19. júla 2002 o uplatňovaní medzinárodných účtovných noriem[24] podniky, ktorých cenné papiere sú schválené pre obchodovanie na regulovanom trhu akéhokoľvek členského štátu, musia zostavovať svoje konsolidované účtovné závierky v súlade s IFRS a sú v dôsledku toho oslobodené od väčšiny požiadaviek uvedených v smerniciach 78/660/EHS a 83/349/EHS. Tieto smernice však ešte vždy tvoria základ pre účtovníctvo malých a stredných podnikov v Spoločenstve.(5) Na malé a stredné podniky sa často vzťahujú rovnaké pravidlá ako na väčšie podniky, avšak ich osobitné účtovné potreby sa zriedkakedy vyhodnocujú. V prípade takých podnikov vyvoláva obavy najmä narastajúci počet požiadaviek na zverejnenie. Rozsiahle pravidlá vykazovania vytvárajú záťaž v podobe nákladov a môžu brániť efektívnemu využívaniu kapitálu na produktívne účely.(6) Uplatňovanie nariadenia (ES) č. 1606/2002 zdôraznilo tiež potrebu objasniť vzťah medzi účtovnými štandardmi, ktoré sa vyžadujú v smernici 83/349/EHS a v IFRS.(7) Ak sa zriaďovacie výdavky môžu viesť v súvahe ako aktívum, v článku 34 ods. 2 smernice 78/660/EHS sa vyžaduje, aby sa tieto výdavky vysvetlili v poznámkach k účtovným závierkam. Malé podniky môžu byť oslobodené od tejto požiadavky na zverejnenie v súlade s článkom 44 ods. 2 uvedenej smernice. S cieľom znížiť zbytočnú administratívnu záťaž by malo byť možné oslobodiť od tejto požiadavky na zverejnenie aj stredné podniky.(8) V smernici 78/660/EEC sa vyžaduje, aby sa zverejnilo členenie obratu podľa kategórie činností a podľa geografického umiestnenia trhu. Toto zverejnenie sa vyžaduje v prípade všetkých podnikov, avšak malé podniky môžu byť oslobodené v súlade s článkom 44 ods. 2 uvedenej smernice. S cieľom znížiť zbytočnú administratívnu záťaž by malo byť možné oslobodiť od tejto požiadavky na zverejnenie aj stredné podniky.(9) V smernici 83/349/EHS sa vyžaduje, aby materská spoločnosť vypracovávala konsolidované účtovné závierky, aj keď jediná dcérska spoločnosť alebo všetky dcérske spoločnosti ako celok nie sú významné so zreteľom na článok 16 ods. 3 smernice 83/349/EHS. V dôsledku toho sú tieto podniky zahrnuté do rozsahu pôsobnosti nariadenia (ES) č. 1606/2002, a preto musia vypracovávať svoje konsolidované účtovné závierky v súlade s IFRS. Táto požiadavka sa považuje za zaťažujúcu, ak má materská spoločnosť len nevýznamné dcérske spoločnosti. Preto by sa materskému podniku mala umožniť výnimka z povinnosti zostavovať konsolidované účtovné závierky a konsolidované výročné správy, ak má tento materský podnik len dcérske podniky, ktoré sa považujú za nevýznamné, či už jednotlivo, alebo ako celok.(10) Keďže ciele tejto smernice, a to zníženie administratívnej záťaže týkajúcej sa určitých požiadaviek na zverejnenie pre stredné podniky a povinnosti zostavovať konsolidované účtovné závierky pre určité podniky v rámci Spoločenstva, nie je možné uspokojivo dosiahnuť na úrovni samotných členských štátov, ale z dôvodov rozsahu a dôsledkov ich možno lepšie dosiahnuť na úrovni Spoločenstva, Spoločenstvo môže prijať opatrenia v súlade so zásadou subsidiarity podľa článku 5 Zmluvy. V súlade so zásadou proporcionality podľa uvedeného článku táto smernica neprekračuje rámec nevyhnutný na dosiahnutie tohto cieľa.(11) Smernice 78/660/EHS a 83/349/EHS by sa preto mali zodpovedajúcim spôsobom zmeniť a doplniť,PRIJALI TÚTO SMERNICU:Článok 1 Zmeny a doplnenia smernice 78/660/EHSČlánok 44 smernice 78/660/EHS sa mení a dopĺňa takto:1. Vkladá sa tento odsek 1a:„1a) Členské štáty môžu povoliť spoločnostiam uvedeným v článku 27 vypracovávať skrátené poznámky k ich účtovným závierkam bez informácií, ktoré sa vyžadujú v článku 43 ods. 1 bod 8.“2. Vkladá sa tento odsek 2a:„2a) Členské štáty môžu povoliť spoločnostiam uvedeným v článku 27 výnimku z povinnosti zverejňovať v poznámkach k ich účtovným závierkam informácie stanovené v článku 34 ods. 2.“Článok 2 Zmena a doplnenie smernice 83/349/EHSV článku 13 smernice 83/349/EHS sa vkladá tento odsek 2a:„2a) Bez toho, aby bol dotknutý článok 4 ods. 2 a články 5 a 6, na každý materský podnik, ktorý sa riadi vnútroštátnym právom členského štátu a ktorý má len nevýznamné dcérske podniky zo zreteľom na ciele uvedené v článku 16 ods. 3, či už jednotlivo, alebo ako celok, sa vzťahuje výnimka z povinnosti uloženej článkom 1 ods. 1.“Článok 3 Transpozícia1. Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou najneskôr do 30. apríla 2010. Bezodkladne oznámia Komisii znenie týchto ustanovení a tabuľku zhody medzi týmito ustanoveniami a touto smernicou.Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.2. Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.Článok 4 Nadobudnutie účinnostiTáto smernica nadobúda účinnosť dvadsiatym dňom po jej uverejnení v Úradnom vestníku Európskej únie .Článok 5 AdresátiTáto smernica je určená členským štátom.V BruseliZa Európsky parlament Za RaduPredseda predseda [1] Ú. v. ES L 222, 14.8.1978, s. 11. Smernica naposledy zmenená a doplnená smernicou Európskeho parlamentu a Rady 2006/46/ES (Ú. v. EÚ L 224, 16.8.2006, s. 1).[2] Vymedzenie pojmov v článku 11 (malé podniky) a v článku 27 (stredné podniky) štvrtej smernice o práve obchodných spoločností.[3] Ú. v. ES L 193, 18.7.1983, s. 1. Smernica naposledy zmenená a doplnená smernicou Rady 2006/99/ES (Ú. v. EÚ L 363, 20.12.2006, s. 137).[4] Závery predsedníctva Európskej rady v Bruseli – dok. 7224/07 záver 1.[5] Závery predsedníctva Európskej rady v Bruseli – dok. 7652/08 záver 1.[6] Projekt EÚ o základnom meraní a znížení administratívnych nákladov, Druhá predbežná správa, 15. januára 2008, strana 37. Záverečná správa bude uverejnená na internetovej stránke Komisie.[7] Pozri pracovný dokument Komisie „Zníženie administratívnej záťaže v Európskej únii – správa o postupe za rok 2007 a výhľad na rok 2008“ - KOM(2008) 35.[8] Nariadenie Európskeho parlamentu a Rady (ES) č. 1606/2002 z 19. júla 2002 o uplatňovaní medzinárodných účtovných noriem (Ú. v. ES L 243, 11.9.2002, s. 1).[9] Správa o medzinárodných štandardoch pre finančné vykazovanie (IFRS) a riadení Rady pre medzinárodné účtovné štandardy (IASB) (2006/2248(INI)), EP, Výbor pre hospodárske a menové záležitosti, spravodajca: Alexander Radwan, A6-0032/2008, 5.2.2008, s. 10.[10] Vrátane štúdie uskutočnenej spoločnosťou Ramboll Management z poverenia Komisie: Štúdia o administratívnych nákladov acquis EÚ v oblasti práva obchodných spoločností, júl 2007, dostupná na internetovej adrese Komisie: http://ec.europa.eu/internal_market/company/docs/simplification/final_report_company_law_administrative_costs_en.pdf[11] Oznámenie Komisie o zjednodušení podnikateľského prostredia pre spoločnosti v oblasti práva spoločností, účtovníctva a auditu, KOM(2007) 394 v konečnom znení, 10.7.2007. Dostupné na internetovej adrese Komisie: http://ec.europa.eu/internal_market/company/simplification/index_en.htm[12] Správa: Implementácia štvrtej smernice v členských štátoch od 1. januára 1998, strany 2, 38, 62. Dostupná na internetovej adrese GR MARKT:http://ec.europa.eu/internal_market/accounting/docs/studies/1998-fourth-dir_en.pdf.[13] Ramboll Management. Júl 2007. Štúdia o administratívnych nákladoch vyplývajúcich z acquis EÚ v oblasti práva obchodných spoločností.Dostupná na internetovej adrese GR MARKT:http://ec.europa.eu/internal_market/company/docs/simplification/final_report_company_law_administrative_costs_en.pdf[14] Implementácia štvrtej smernice v členských štátoch, Zhrnutie zistení štúdie o implementácii štvrtej smernice 78/660/EHS v členských štátoch Európskej únie, od 1. januára 1998, ES, GR Vnútorný trh, Finančné služby – Finančné informácie a právo obchodných spoločností (pozri poznámku pod čiarou č. 12), s. 54, 59.[15] Podľa údajov, ktoré poskytlo Spojené kráľovstvo, v Spojenom kráľovstve je 1,6 mil. aktívnych spoločností s ručením obmedzeným, z toho 51 000 tvorí skupiny, z ktorých len 10 000 predkladá konsolidované účtovné závierky. Zistilo sa, že 1 000 skupín predkladá konsolidované účtovné závierky, pričom majú iba nevýznamné dcérske spoločnosti.[16] Ú. v. ES L 325, 24.12.2002, s. 53.[17] Členské štáty môžu zaviesť rozsiahlejšie požiadavky na vnútroštátnej úrovni. Smernice už obsahujú početné možnosti pre MSP, avšak členské štáty mnohé z týchto možností neprevzali.[18] Ú. v. EÚ C […] […], s.[…].[19] Ú. v. EÚ C […] […], s.[…].[20] Ú. v. EÚ C […] […], s.[…].[21] KOM(2007) 394, 10.7.2007.[22] Ú. v. ES L 222, 17.8.1978, s. 11. Smernica naposledy zmenená a doplnená smernicou 2006/99/ES (Ú. v. EÚ L 363, 20.12.2006, s. 137).[23] Ú. v. ES L 193, 18.7.1983, s. 1. Smernica naposledy zmenená a doplnená smernicou 2006/99/ES.[24] Ú. v. ES L 243, 11.9.2002, s. 1.